open-index/open-wikipedia-markdown huggingface dataset:
The Abbey, Sutton Courtenay

**The Abbey, Sutton Courtenay** is een herenhuus uut de Middeleewn in Sutton Courtenay, n doarp in et Verienigd Keuninkriek. Töt de herindeling van 1972 heurn The Abbey töt de proveensie Berkshire, seend den tied heurt t töt de proveensie Oxfordshire. Mildn in The Abbey is een hof te veendn en t oppervlakt bedrog 6 acres. Et is histories en bouwkundig n belangriek bouwwark. Völ van de oalde gebouwn harn de Middeleewn duurstoan.

Alhoowals archeologies oonderzeuk hef teund dat t gebeed al doezndn joarn wördt bewond, is The Abbey pas in et 12de joarhoonderd ontstoan. Zo ongevear 1250 köm The Abbey oonder besteur van Abingdon Abbey. The Abbey wördn bestuurd vanoet et klooster. In 1495 gaf könning Hendrik VII van Engelaand The Abbey an St George's Chapel, Windsor Castle. n Naam The Abbey wördn vuur t eerst neumd de 19e eyw. Töt t eande van et 19de joarhoonderd was The Abbey ne pastorie. In et 20e joarhoonderd was vuurnaamlik de familie Astor van belangn. Vandaag an n dag is The Abbey een gemeenschoppeleke verblief. 

## Buten dizze webstee
* De webstee van The Abbey
Lagos (Nigeria)

**Lagos** (yoruba: *èkó*) is ne stad in Nigeria. Et is nit de höyvdstad, mär wal de grötste stad van et land en tegelyke ouk de grötste van heyl Afrika. De stad steyt wearldwyd bekend üm de unmündig härde groi. Skattingen meynet dat der alle jåren teagen de 275.000 lüde by kommet. In 2020 had de stad selv ungevear 14 miljoon inwonners, mär in de butenwyken woanet noch vöäle meyr lüde. 

De oorsprung van de stad ligget up een antal eilanden in de Lagune van Lagos, mär döär den harden groi is de verstädeliking de lätste jåren töt wyd up et vasteland döäretröäken. Lagos is van oldsher ne havenstad en een vöärnaam regionaal middelpünt vöär de financiäle en kommerciäle sektoren van de nigeriaanske ekonomy. Lagos leyvert ungevaer 10% van et heyle BBP van Nigeria. 

Den rappen groi höldet sikselv in stand; ümdat groute bedryve hyr öäre höyvdkantoren hebbet, trekket der vanuut heyl Afrika warksökenden up af. Hyrdöär büdt et stråtbeald groute verskillen tüsken arm en ryk.

## Klimaat
Lagos ligt kört by den eavenaar. Dårdöär hevt et een stabil wårm klimaat. Temperaturen ligget in döärsneyde et heyle jår tüsken de 28 en 32 gråd.

## Musik en filmindustry
Lagos is in heyl Afrika bekend üm de musikscene. De stad hevt een leavendig nachtleaven. Vöäle musikstylen sint hyr untstån, so as sakara, nigeriaansken hiphop, highlife, jùjú, fuji en afrobeat.

Ouk is Lagos et middelpunt vöär de nigeriaanske filmindustry, vake andüded as Nollywood.
Lagos

**Lagos** kan slån up meyrdere steades up de wearld.

* Lagos (Portugal) - nen stad in Portugal.
* Lagos (Nigeria) - nen stad in Nigeria.
* Lagos (ståt) - nen ståt van Nigeria.
Aenesidemus

**Aenesidemus** was nen greeksken pyrrhonistisken wysgeyr, geboren in Knossos up Kreta. Hee leavden in et eyrste jårhunderd vöär Kristus, dea lesgeaven in Alexandrie en wör kört nå et starven van Cicero bekend. Volgens Photius was hee lid van Plato's Akademy, mär wör hee et uneyns med de leyre dår, wårnå hee oavergüng up et pyrrhonisme. Diogenes Laërtius meynt at der ne unafbröäkene lyne van pyrrhonistiske leyraren is. 

Hee is rechtevoord vöäral bekend üm syne *Teen Tropen van Aenesidemus*.

## Leaven
Van syn leaven is weinig bekend, mär Aenesidemus syn bekendste wark, de *Pyrrhoneia*, dröög hee up an Lucius Aelius Tubero. Dat was nen måt van Cicero en lid van Plato's Akademy, den as Photius as kollega beskreav. Dat leidet kenners der to üm an te neamen dat Aenesius selv ouk dår lid was. Ouk neamt se an dat hee dår studeerden under Philo van Larissa. Wårskynlik nöäm wör hee pyrrhonist as reakty up Antiochus van Ascalon syne invoring van stoiske en peripatetiske dogma's in de Akademy of ümdat Philo oavergüng up andere oavertügingen. Et kleine beaten wat wy weatet oaver Aenesidemus kümt van Photius en syn book *[[Bibliotheca (Photius)|Myriobiblion]]*, de Sextus Empiricus en ouk, in mindere måte, van Diogenes Laërtius en Philo of Alexandria.

## De Teen Tropen van Aenesidemus
Aenesidemus wördt seen as de maker van de *Teen Tropen van Aenesidemus*. Mär et kan ouk good wean dat hee se enkel systematisk upskreav nådat hee se uut eyrdere pyrrhonistiske warken haalden. De Tropen sint readenen vöär epoche (oordeylen an anderen oaverlåten).

# Verskillende deers hebbet verskillende beleavingen;
# Vergelykbåre verskillen sint te seen tüsken individuele lüde;
# Vöär eyn en denselvden persoon is informaty wat med de sinnen wårnöämen wördt teagenstrydig med sikselv
# Wyders verskilt et van tyd töt tyd med lyflike veranderingen
# Dårby is de informaty anders in lokale verbanden
# Dinge sint alleyne indirekt te kennen döär lucht, vucht, esw.
# Disse dinge sint alvöördan underwörpen an veranderingen in klöör, temperatuur, umvang en beweaging
# Alle wårneamingen ståt med mekander in verholding
# Unse beïndrukkingen wordet minder dringend döär herhaling en gewoonte
# Alle lüde wordet med verskillende oavertügingen upbrachted, under verskillende wetten en sociale ümstanden

Med andere wöörde seade Aenesidemus dat beleaving uneandig varieert under ümstanden wårvan de underlinge belangrykheid nit korrekt kan worden beoordeyld döär menskelike wårneamers. Dårümme wist hee alle ideen van absoluut begrip van de warkelikheid van de hande. Yder menske hevt ja andere wårneamingen en dee ordent se allemål up ne wyse dee unik is vöär öärselv.
Koninkriek der Nederlaanden

Et **Koaningryk der Neaderlanden** (Neaderlandsk: *Koninkrijk der Nederlanden*) is nen suvereinen ståt den besteet uut veer landen: Neaderland, Aruba, Kurasao en Sint Mårten. Et Statuut van et Koaningryk der Neaderlanden uut 1954 reagelt de autonomy van de verskillende deylen van et koaningryk, wårdöär de Karibiske landen autonoom bünt, so dat disse medebeslisset oaver koaninkryksangeleagenheyden, wår disse ouk vöär dee landen geldet. Mår ümdat den grondwet in Neaderland wördet upestelled, treadet dat land binnen et koaningryk en når et butenland to up as verteagenwöördiger van et Koaningryk der Neaderlanden. Disse reageling wördet ümskreaven as nen *verband med federåle trekken*. Aruba, Kurasao en Sint Mårten hebbet elk nen eigen ståtsreageling, mår et jüridisk swårtepünt van et koninkryk ligt oaverdüdelik in Neaderland. Van 1954 töt 1975 was ouk Süriname een autonoom land binnen et koaningryk, net as de Neaderlandske Antillen tüsken 1954 en 2010.
Karibisk gebeed

De **Kariben** of et **Karibisk gebeed** is en oceanisk gebeed van den Atlantisken Oceaan, de Karabiske Sey, med völle eilanden in et midden van Amerika. Et gröytsten deyl wördet ereakend töt Noordamerika.

## Deylgebeden
*De Antillen
*De Bahamas en de Türksk en Kaikoseilanden

### Landen en gebeden
*Amerikaanske Mågdeneilanden
*Anguilla
*Antigua en Barbuda
*Aruba
*Bahamas
*Barbados
*Bonaire (Karibisk Neaderland) 
*Britske Mågdeneilanden
*Kuba
*Kurasao
*Dominika
*Dominikaanske Republyk
*Grenada
*Guadeloupe
*Haiti
*Jamaika
*Kåimaneilanden
*Martinyk
*Montserrat
*Navassa (unbewöynd en betwisted)
*Puerto Riko
*Saba (Karibisk Neaderland)
*Sint-Barthelemy
*Sint Kitts en Nevis
*Sint Lucia
*Sint Vincent en de Grenadines
*Sint Eustatius (Karibisk Neaderland)
*Sint Mårten (Fransk gebeedsdeyl)
*Sint Mårten (land van et Koninkryk der Neaderlanden)
*Trinidad en Tobago
*Türksk en Kaikoseilanden
Karibisk Neaderland

**Karibisk Neaderland** is nen benåming vöär dree bysundere gemeynten van Neaderland in et Karibisken gebeed: de eilanden Bonaire, Saba, Sint Eustatius. De eilanden bünt sinds 10 oktober 2010 deyl van et land Neaderland binnen de ståtsinrichting van et Koninkryk der Neaderlanden, terwyl sy binnen Neaderland bysundere oapenbåre lichåmen bünt.
10e millennium v. Chr.

Het **tiende millenium veur Christus** löp van 10.000 töt 9.001 veur Christus. Het wördt ekenmärkt deur völle veraanderings in et klimaot, de geologie en het dierenriek. Völle dieren van de 'megafauna' stärft uut, waoronder de mammoet, de wolhaorige neushoorn en Amerikaanse peerdesoorten. Deur het opwärmend klimaot trökken de gletsjers in Europa zik steeds wieder terugge richting Scandinavië. Deur et stiengen van de zeespiegel is dit het letste millenium dät Engelaand nog an de rest van Europa vaste zit. Tussen Ruslaand en Alaska is de Beringlaandbrugge wier lös. In het uuterste zuden van Zuud-Amerika bint er dan al meansen vinden.
Tüüvmeyse

De **tüüvmeyse** of **küüvmeyse** (*Lophophanes cristatus*, syn. *Parus cristatus*; van latynsk *crista* 'kamme') is en vuggelsoort üüt de family van de meysen (*Paridae*). Disse sangvuggels binnen in Middeneuropa en wydverspreidede en vöälvöärkummende brööd- en standvuggelsoort.

## Beskryvinge
De tüüvmeyse is elv tot twaalv centimeter lange. De mannetjes weagen gemiddeld 11,5 gram en de wyvjes 10,8 gram. Kenmarkend is de swart-witte, licht nå vöären eböägen veaderentüüv, dee ouk plat up de krune eleagd kan wörden. De boavenkante is grysbrüün, de kop en sydkanten van de hals binnen wit, ümhüld döär en halvmånformige swarte band dee achter et ouge begint. De keale is swart. De underkante is vüülwit, de flanken kremklörig en de boavenkante brüün.
De meystehöyrde roop is de unmiskenbåre .

## Voodsel
De tüüvmeyse döt syn eigen in et vöärjår en de summer vöäral te good an geleadpoutigen (*Arthropoda*), in de late summer ouk an såden, vöäral van koniferen.

## Verspreiding en leavgebeed
De tüüvmeyse is en bröödvuggel üüt et westpalearktiske gebeed. Hee kümt in de boreale en gemåtigde zone vöär en gedeyldelik in et süden in bargachtige gebeden. Et verspeidingsgebeed strekt sik üüt van Portugal en Spanje tot an et Uralgebargde. In et noorden van Groutbritannie kümt de soort ouk vöär. De soort kümt dårnåst in Fennoskandinavie en in et westen van Rusland tot an de poolcirkel vöär. De meyste südelike grens van et verspreidingsgebeed löpt  döär et süden van Spanje en Frankryk langes de südelike Alpen en de gebargden van Grykenland, Bülgarie en Ukraine.

De soort is en standvuggel en is meystentyds in nåldbusken te vinden, mär kan ouk in emengde busken, in bökenbusk of nåldholtryke parken en tünen vöärkummen. Hee givt de vöärköär an en ümgeaving mid vöäl doud holt en stark afhangende takken. In Süüdeuropa wördt he dårnåst ouk in eykenbusken anetröffen.

## Voordplanting
Et nest wördt döär et wyvjen in selv üütehauwen nesthoalen in doude boumen of boumstubben emaked, wårby der gebrüükemaked wördt van mos, korstmossen, deer- en plantaardig wulle en spinnewebben. Nestkasten wörden mär selden anenöämen; dan lyken nestkasten dee van holtblokken emaked binnen de vöärköär te hebben. Et wyvjen leagt veer tot acht evlekkede eiers, dee se in 13 tot 16 dagen bebröödt. In de loup der tyd wörden se döär et mannetjen evoderd. Dårnå wörden de jungen noch rund de 18 tot 22 dagen in et nest evoderd, en ouk nå et üütvlegen wörden se noch so'n dree weaken döär beide olders evoderd. Et bröödseisoon is van halv april tot juli.

## Foto-üütstallinge

Bestaand:Lophophanes cristatus Luc Viatour 1.jpg|
Bestaand:Lophophanes cristatus Luc Viatour 2.jpg|
Lophophanes cristatus - 02.jpg|
Bestaand:Haubenmeise_Abflug.JPG|
Aksent

**Aksent** van verwysen nå:
*klemtoon - de nådruk van een lettergreape binnen een woord
*tungval - een regionale üütspråke
*diakritisk teyken - so as et graavteyken (*accent grave*), akuutteyken (*accent aigu*), de cirkumfleks (*accent circonflexe*), of andere tovogingen an een letter in skrivt
*Aksent (radioprogramma)
Colombia

**Colombia** (offisieel de **Reppubliek Colombia**) is n laand in Zuud-Amerika, wat graenzen hef met Venezuela, Brazilië, Peru, Panama, Ecuador, Karibiese zee, Grote Oseaan en den Atlantiesen Oseaan. 

Colombia is met 1,4 miljoen veerkaante kilometer t grötste laand van Zuud-Amerika. De grootste stad en heufdstad is Bogotá
Bogotá

**Bogotá** is de oofdstad van Colombia.

## Zustersteden
## Ontwikkeling van et inwoenertal
## Referensies
## Eutgaonde verwezingen
Karantäne

**Karantäne** is een afsündering van meansk of deer by verdenking van besmetting mid een gevårlike seekde. De düür van de isolaty hangt af van de inkubatytyd van de seekde. By epidemyen en pandemyen, wår der beparkingen gelden vöär een groutere bevolking, wördt der espröäken van sociale distansiering.

## Geskydenisse

Eyn van de eyrste verwysingen nå soortgelyke måtregels stamt üüt 7. eyw v. Chr. en üüt et darde book Levitikus, üüt de *[[Biebel|Bybel]]*. Dår steyt: "Solange as de kwål düürt blivt he unrein. As eyne dee unrein is, müt he ampart wunnen en büten et leagerkamp blyven."

Leprakolonys en lazaretten binnen formen van karantäne en binnen ooit in et leaven eröpen üm de verspreiding van lepra en andere besmettelike seekdes te vöärkummen, totdat der meyr oaver bekend was en der effektivere behandelingsmetoden vöär untwikkeld wördden.

Et woord karantäne kümt via et franske *quarantaine* van de italiaanske term *quarantena*, en beteykent "veertig( )dagen(periode)". De term is untstån in Venetie wår de bemanning van skeapen dee üüt veare landen ankwammen veertig dagen an boord blyven mosten vöärdat se de haven in mochten, üm üüt te slüten dat der geen pest of andere besmettelike seekde an boord was. De regel solde syn oorsprung in Dubrovnik hebben en is rund de 14. eyw inevoord nå de Swarte Doud.

## Verwysingen
Aerdbeie

**Aerdbeie** kan verwysen nå:

*Aerdbeie (geslacht) - een geslacht van aerdbeiachtigen
*Aerdbeie (Fragaria × ananassa) - de meystbekende soort van de aerdbeiachtigen
T Hoogelaand

**t Hoogelaand** is een gemainte in de Nederlaandse provìnzie Grunnen. Gemainte haar 47.834 ienwoners op 1 jannewoari 2020 en het n oppervlak van 907,58 vaaierkante kilometer (woarvan 424,83 vaaierkante kilometer wotter). Der binnen gemaintelke vestegens ien Oethoezen, Wìnzum, Beem en Lains deur de omgang van gemainte. Ien Oethoezen is t gemaintebestuur en gemainteroad zetelt.



## Ontstoansgeschiednis
Gemainte ontston op 1 jannewoari 2019 deur t soamvougen van gemainten Beem, Emsmond, De Marne en Wìnzum.

De gemaintebesturen van de vaaier gemainten hebben ale tougelieks, op 13 oktober 2016, t soamvougensplan aan gemainteroaden veurlegd. Oetkomst was dat ale gemainteroaden ienstemden mit t soamvougen.

Veurmoalege gemainte Aisen is nait opgoan ien gemainte T Hoogelaand, mor ien gemainte Westerkertier.

## Noam
Noam komt van t historische distrikt Hoogelaand. Ienwoners konden ien 2017 stemmen veur n nije noam. Meugelkheden waren T Hoogelaand, t Marenlaand of Hunzego. 75% koos veur T Hoogelaand.

## Grootste woonstees

## Bevolken deur joaren hìn
Gemainte T Hoogelaand bestoat oet gebieden van veurmoalege gemainten: Ollerom, Lains, Kloosterboeren, Ainrom, Bavvelt, Waarvum, Oskert, Hefshoezen (Oethoezen en Meij), Kannes, Wìnzum, Beem en Oadörp. Ien 1990 gingen dizze gemainten soam tot 4 gemainten: De Marne, Emsmond, Wìnzum en Beem. Beem was ainegste gemainte dij nait veranderde. Per 1 jannewoari 2019 is T Hoogelaand vörmd. Ale aantellen ienwoners binnen hier op baseerd en dus ook zunder veurmoalege gemainte Aisen.

* 1960 - 46.816 ienwoners
* 1970 - 45.056 ienwoners
* 1980 - 50.831 ienwoners
* 1989 - 51.324 ienwoners
* 2000 - 50.385 ienwoners
* 2010 - 49.747 ienwoners
* 2019 - 47.888 ienwoners
* 2020 - 47.834 ienwoners

(Bron: CBS Statline)

T Hoogelaand het zien maximoale aantel al beriekt rond 1989. Sunt dat moment krimpt t aantel ienwoners deur t vergriezen en deurdat veul jonge mìnsen noar stad Grunnen vervoaren.

## Dialekt
Ien gemainte T Hoogelaand wordt n variaant van t Grunnegs sproken, noamelk t Hoogelaandsters.

## Oetgoande hinwiezens
Westerkertier (gemainte)

**Westerketier** (Nederlaands: *Westerkwartier*) is n gemainte ien  provìnzie Grunnen. Gemainte haar 63.375 inwoners op 1 jannewoari 2020 . Gemainte het n oppervlak van 368,87 vaaierkante kilometer woarvan 6,18 vaaierkante kilometer wotter. Gemainte is op 1 jannewoari 2019 ontstoan oet gemainten Grodegast, Laik, Moarum en Zuudhörn.

Verder is n dail van gemainte Wìnzum, streek Middag, mit volgende dörpen en gehuchten touvougd: Aizen, Fiwwerd, Garnwerd, Auwerderziel, Allersma, Antam, Beeswerd, Brillerij, Bolshoezen, Fiwwerdermeeden, Haardeweer, Joeswerd, Krassum, Oostum, De Schifpot, t Schoor, Stuttum en Wierummerschaauw.

Koos Wiersma, tot 1 jannewoari 2019 börgmeester van evenìns heriendailde gemainte De Marne, wer per 1 jannewoari 2019 benuimd tot woarnemend börgmeester van dizze nije gemainte. Hai bleef dit tot benuimen van börgmeester Ard van der Tuuk per 2 oktober 2019 en wer vervolgens woarnemer ien gemainte n Daam.

## Uutgaonde verwiewzings
Höygedrökgebeed

En **Höygedrukgebeed**, ouk wel **antycycloon** of **maximum**, is en gebeed wåras de luchtdruk höyger is as in de ümgeaving dår ümhen. Een höygedrukgebeed is korrekt et teagenoaverestelde van en laegedrukgebeed, wåras de luchtdruk laeger is. In en höygedrukgebeed bint de baromeaterstanden düs höyger as in en laegedrukgebeed. Et teyken vöär en höygedrukgebeed up weaderkaarten is en **H**. Dit teyken steyt altyd precys in et midden van en höygedrukgebeed, wåras de luchtdruk et hoygst is. Wåras de drukgebeden ligget, bepålt wår de wind wegkümt en of de anevoorde lucht warm of kold is.

Der bint verskillende sourten höygedruk, dee op verskillende maneren ontstån bint:
*dynamisk höygedrukgebeed
*termisk höygedrukgebeed
*orogräfisk höygedrukgebeed

Up de aerde is der en vaste verdeyling van höyge- en laegedruk. Dit wördt de atmosferiske circulaty enöömd. Een vöärbeyld is et Azorenhöyg. Dit is een semi-vast höygedrukgebeed rond de Azoren.
Slim Kört Verhaal

**Slim Kört Verhaal** (**SKV**) of **Gloepens Kort Verhaal** (**GKV**) bint termen die in de Nedersaksische schrieverije mangs gebruukt wördt veur biester körte, al dan niet literaire verhaalties. Hoeveule woorden zokse verhaalties maximaal hebt, bint gien vaste riegels veur. De termen bint ent op de Nederlaandse term *Zeer Kort Verhaal (ZKV)*, de betiteling waoronder de schriever A.L. Snijders dit genre begun 21ste ieuw in Nederlaand epopulariseerd hef.

## Drenthe
Slim Körte Verhaalties kuj sinds jaoren nou en dan lezen in 't Drèentstalige letterkundige tiedschrift ''Roet'', beveurbield van de haand van Ger Siks en Martin Koster. Van de Drèentse schriever Gerard Stout verscheen in 2013 bij zien eigen uutgeverije Ter Verpoozing de bundel *Weense wals. Slim körte verhaolties*.

## Twente
In 2013 organiseerden de Kreenk vuur de Twentse Sproak en TwentseWelle een 'Skriefwedstried GKV'. Mitdingende verhalen muchen niet meer as 220 woorden tellen. De organisatie keus uut de inzendings 64 verhaalties, die bij mekare wördden edaone onder de titel *De ofrekkening - Gloepens korte verhalen* (2014, redactie deur Gerrit Dannenberg). In 2019 belegde de Kreenk mit de Bodbreef vanneis een GKV-wedstried. De verhaalties die det opleverde wördden ebundeld onder de titel *De rekkenlineaal* (2019).

## Grunning
Op de Dag van de Grunneger toal op 16 meert 2019 gaf de Grunninger streektaalfunctionaris Ingeborg Nienhuis een workshop 'Slim Körte Verhoaltjes', waorbij 't antal van 99 woorden anehölden wördden. Volgens Bert Wijnholds, redacteur van 't Grunningstalige digitale tiedschrift ''Kreuze'', was 't Nienhuis die zo 't Slim Körte Verhaal in de Grunninger schrieverije introduceerde. In *Kreuze* bint sindsdien aid wat SKVs te vienden.

In heur lessen Nederlaands op de middelbare schoele gebruukt Nienhuis 't Zeer Korte Verhaal um leerlingen te helpen heur taalverzörging en schriefveerdigheid te verbetern.

## Uutgaonde verwiezings
*Slim Körte Verhalen in digitaal tiedschrift ''Kreuze''
*Slim Körte Verhalen op de webstee van Bert Wijnholds

## Verwiezings
Götstien

Een **götstien** is een bak waor wäter in op-evangen kan wörden. Een götstien is väke verwärkt in een anrech en baoven de götstien zit de wäterkrane. In een götstien kun ie verschillende dingen doen, waoronder oe haanden en de ofwas wassen en schonemäken. Vrogger wier de götstien van härdstien, greniet, pösselein emaakt en läter ook van roestrvri'j staol, plastic, märmer, beton, netuurstien en zölfs van holt. Nog wier wieder terugge wier de götstien van netuurstien en läter kunststien emaakt. Dit is ook waoras de näme götstien van wegge kump.

As de ofvoer van de götstien verstöpt zit, kun ie de verstöpping lös preberen te kriegen deur een götstienontstopper te gebruken.

In Vlaanderen nuumt ze de götstien ook wel pompbak, in Limburg pómpestein.

## Nedersaksisch
*Achterhoeks: 
*Drèents:
** *geutstien*
*Grunnegs:
*Sallands: 
** *götstien*
** *geutstien*
*Stellingwarfs:
** *geutstien*
*Tweants:
** *guatstein* (Vriezenveen)
*Urkers:
*Veluws:
Kloosterholt

**Kloosterholt** (Nederlaands: *Heiligerlee*) is n loug in gemainte Oldambt van de Nederlaandse provìnzie Grunnen.

t Loug telt volgens de gegevens van t CBS 1.440 inwoners (2019).
Tatoeba

**Tatoeba** is n online database mit n grode collectie veurbeeldzinnen oet veule toalen. Aandere online woordenbouken richten heur op woorden, mor Tatoeba richt heur op de vertoalens van komplete zinnen. t Woord Tatoeba komt van t Japanse woord "tatoeba"(例えば), dat "bieveurbeeld" betaikent.

## Inhold
Op 31 maai 2020 haar de Tatoeba Corpus meer as 8.400.000 zinnen in 365 toalen. 72% van ale vertoalens binnen van de top 10 toalen. n 104 toalen hebben meer as 1000 zinnen en 18 toalen hebben meer as 100.000 vertoalens.

Ale toalen en dialekten mit n ISO-toalkode binnen meugelk en as dien toal der nog nait is, din kin t aanvroagd worden. Kunsttoalen zo as Esperanto, Toki Pona en Interlingua, dode toalen zo as t Latain en Oldgraiks, inheemse toalen van Amerikoa zo as t Navajo en Nahuatl, en zulfs t Leegsaksisch en t Grunneger en Drìntse dialect binnen al meugelk.

De statistieken van ale toalen kinnen zain worden op https://tatoeba.org/nld/stats/sentences_by_language.


## Oetgoande hinwiezen
* Offisjele webstee
* Youtube video over t idee achter Tatoeba in t Engels
Lünen

**Lünen** is de groutste stad van et Kreis Unna en lig in de Düütse deylståt Noordryn-Westfalen.

Lünen behöört töt Regyrungsbezirk Arnsberg. De stad had üp 31 december 2018 86.449 inwoners. Sünds 1963 bint Lünen en Zwolle partnersteden. In 1341 hef de stad stadsrechen ekreagen. Lünen lig an de spoorlynde Dortmund-Gronau (Düörpm-Gronau).

## Ofbeyldings

Bestaand:Luenen lippebruecke.jpg|Centrüm met brügge oaver de Lippe
Bestaand:Luenen hbf01.jpg|Lünen Hauptbahnhof
Bestaand:BF Preussen.jpg|Bahnhof Preussen, Lünen-Horstmar
Bestaand:Germany Luenen Mohrkran.jpg|Preussenhafen
Bestaand:St.Georg.jpg|En kärke in Lünen
Navajo (toal)

t **Navajo** (eigennoam: *Diné bizaad*) is n Na-Denétoal, dij deur t gelieknoamege volk ien t zuden van Verainde Stoaten sproken wordt. Der binnen ongeveer 178.000 doezend sprekers ien stoaten Arizona, Nij-Mexiko, Utah en Kolorado. t Is woarschienelk de ainegste ienheemse toal ien VS en Kanada dij nait mit oetstaarven bedraaigd wordt.

t Navajo is n zeer iengewikkelde toal mit veule teunen, nominoale klassen, pre- en suffixen, stoere waarkwoordstieden en veul onbekende klanken veur westerse toalen. Dit moakt t Navajo n stoere toal om te leren. Ien Twijde Wereldkraig wer t broekt as basis veur n kodetoal bie t Amerikoanse leger, dij Japanners nooit kinnen kroaken hebben.
Na-Denétalen

De **Na-Denétaalfamilie** heurt bij de oorspronkelijke Amerikaanse talen. Lichtkaans is dizze familie een subfamilie van de Dené-Jenisejische talen.

De Na-Denétalen kuj verdielen in twee subfamilies. De eerste bestiet uut mar iene taal, 't Tlingit. Dizzend wördt epraot deur 700 mèensen die woont op eilaanden veur de Canadese kust. De aandere femilie is 't Athabaskisch-Eyak, wat aj weer kunt onderverdielen in twee subfamilies: de Athabaskische talen, waoronder 't Apache, Tagish en Navajo, waor nog haoste 200.000 sprekers van bint, en 't in 2008 uutestörven Eyak. Mangs wördt 't Haida as darde takke van de Na-Denétalen eziene, mar die zienswieze is drokte aover en de mieste taalkundigen beschouwt 't Haida as isolaat.

Een biester umstreden theorie van de Rus Sergei Starostin wil det de Na-Denétalen mit onder aandere de Noord-Kaukasische talen, de Sino-Tibetaanse talen en zölfs 't Baskisch onder de Dené-Kaukasische taalfamilie vaalt. De aovergrote meerderheid van de taalkundigen wis dizze hypothese van de haand.

Det de Na-Denétalen kunnigheid hebt an de Jenisejische talen uut Siberië is wal annemelijk. In 2008 concludeerden de belangriekste kenners van de Na-Dené- en Jenisejische taalfamilies det Na-Dené en Jenisejisch mit mekare de Dené-Jenisejische familie vörmt. DNA-onderzuuk wis naor een verbaand mit de komst van de Paleo-Eskimo's uut Siberië.

De Na-Denétaalfamilie vörmt mit de Algische en de Uto-Azteekse taalfamilies iene van de drei grote taalfamilies van Noord-Amerika. Een bulte van de Na-Denétalen bint daorumme ok hiel best bestudeerd.

Michael Krauss is een Amerikaans taalkundige die de Na-Denétalen briedvoerig bestudeerd hef.

## Rifferenties
Navajo

**Navajo** kin verwiezen noar:
*Navajo (volk) - n Noordamerikaans volk
*Navajo (toal) - de toal van t gelieknoamege volk
* Navajo County - n county ien Amerikaanse stoat Arizona
* Navajo (New Mexico) - n loug ien Amerikaanse stoat New Mexico
Dené-Jenisejische toalen

**Dené-Jenisejische toalfemilie** is n veurstelde toalfemilie bestoande oet Jenisejische toalen dij sproken worden ien t bekken van Jenisej ien Siberie en de Na-Denétoalen ien t westen van Noord-Amerikoa. 

Verbanden tuzzen Na-Dené en Siberische toalen waren al laanke tied verondersteld. Toalfemilie wer ien feberwoari 2008 presenteerd deur Amerikoanse toalkundege Edward Vajda, baseerd op n tienjoareg onderzuik noar t proto-Na-Dené en t proto-Jenisejisch. t Veurstel wer besproken op n kongres woarop belangriekste autoriteiten van Jenisejische en Na-Dené-toalkunde nuigd werden, woaronner Michael Krauss, Jeff Leer, James Kari en Heinrich Werner, dij konkludeerden dat baaident toalfemilies inderdoad besibt binnen. Boetendat wer konkludeerd dat t Haida, dat sproken wordt veur kust van Alaska, gain Na-Denétoal is, aanders as wat deur summigen aannomen wer. 

Dené-Jenisejische toalfemilie is eerste veronderstelde toalfemilie dij indioanse toalen en toalen van boeten t Amerikoanse kontinent ien verbaand brengt. Na-Denétoalen omvatten onner aandere t Tlingit, Navajo en Apache en hebben gezoamlek 300.000 sprekers. Jenisejische toalfemilie telt zes toalen, dij op t 500 sprekers tellende Ket noa apmoal oetstorven binnen.
Paar van Wering

't **Paar van Wering** (Nederlaands: *Paar van Weerdinge*) bint twee veenlieken uut de Nederlaandse iezertied, op 29 juni 1904 deur veenarbeider Hilbrand Gringhuis evunden in 't Weerdingervene bij Wering in Drenthe. De veenlieken bint nou in 't Drents Museum in Assen.

## Vondst
De beiden wördden op de rogge liggend evunden. 't Linker liek lag op de uutestrekte naarm van 't rechter liek. Nao de vondst wördden de lichamen operold en in een kissien aoverebracht naor 't liekhuus op de begraafplaatse van Nei-Weerdinge.

## Onderzuuk
Veureerst wördden der edacht det 't een man en een vrouwe waren; de veenlieken kwamen daorumme bekend te staon as 't *echtpaar van Weerdinge*, of ok wal 't *echtpaar Veenstra*. In 1990 bleek uut DNA-onderzuuk det 't um twee mannen gunk.

De lieken dateert uut de late iezertied. Koolstofdatering gef an det de beiden waorschienlijk estörven bint tussen 40 veur Christus en 50 nao Christus. De rechter man is meugelijk ummebracht deur een messteek in de börst. Deur 't gat in zien börst steuken zien ingewanden. Haoste alle botten bint vergaon, mar wat organen bint bewaard ebleven deur de zoeren die in 't vene anwezig waren.

## Kiekt ok bij
*Maagien van Ie, vrouwelijk veenliek uut dezölfde periode as die waorin 't Paar van Wering leefde.

## Bronnen
Codepraoter

Een **codepraoter** is iene die een al dan niet kuunstmaotige taal prat die gebruukt wördt um berichten te coderen, te versturen en te ontvangen aover de radio of tillefoon. Zokke lu wördt vake inezet deur 't leger in oorlogstied.

## Eerste en Tweede Wereldoorlog
De term wördt vandage de dag veural associeerd mit verscheiden Indiaanse volken die in de Eerste en Tweede Wereldoorlog deur 't Amerikaanse leger inezet wördden um berichten te versturen in heur moedertaal. 't Bekendst bint de Navajo. Heur taal wördden onder meer gebruukt um berichten te versturen tussen Amerikaanse troepen in de Grote Oceaon, zodet de Japanse troepen die niet kunden oflustern. Codepraoters wördden ok al gebruukt in de Eerste Wereldoorlog, toen 't Amerikaanse leger Choctaw-indianen inzette veur communicatie tussen de troepen. Aandere veurbielden van Indiaanse volken waoronder codepraoters eworven wördden bint de Cherokee, Lakota, Meskwakihaki en Comanche.

De Indiaanse talen die epraot wördden deur codepraoters hadden vake gien eschreven vörmen en waren veur butenstaonders slim lastig te leren. Daordeur waren ze geschikt um geheime berichten te versturen die de vijand niet much onderscheppen en ontsleuteln. De Duutse aoverheden, die wussen van de in de Eerste Wereldoorlog inezette codepraoters, stuurden véur uutbraak van de Tweede Wereldoorlog een team van dartig antropologen naor Amerika um Indiaanse talen te leren. Det kwaamp niet terechte, umdet de talen te veule variaties kenden um ze allemaole vluuiend te leren in de betune tied die der was.

Codepraoters was 't leger drokker op as op aandere vörmen van cryptografie, zoas geheimschrift. Indianen wie heur moedertaal as codetaal fungeerde kunden vake veule rapper en nauwkeuriger as de doedertied beschikbere codeermesienes berichten coderen en weer ontciefern. Gedurende de oorlog wördden der geriegels neie termen an de codes toeëvoegd en wördden der speciaole codes ontwikkeld veur specifieke missies, umme de kaans op ontciefering minimaal te maken. Veur begrippen waor de Indiaanse talen gien woorden veur hadden, wördden beschrievende termen uuteprakkezeerd. Zo was een tank in 't Comanche een 'schildpad', veur bommenwarper gebruukten ze 'zwangere veugel', een mitrailleur nuumden ze een 'typemesiene' en Hitler nuumden ze 'gestoorde blaanke man'.

De mieste Indiaanse volken kregen nao de oorlog veureerst gien erkenning veur heur wark. Pas in 1968 wördden ze officieel erkend veur heur diensten. In 1982 kregen de codepraoters 't Certificate of Recognition van president Ronald Reagan, die wieder 14 augustus 1982 uutreup töt Navajo Code Talkers Day.

## Kiekt ok bij
* Windtalkers

## Uutgaonde verwiezings
* Encyclopedia of Oklahoma History and Culture - Code Talkers 
* Officiële webstee van de Navajo-codepraoters
William Z. Shetter

**William Z. Shetter** (17 augustus 1927) is een Amerikaanse taalkundige. Hij is opeleid an de University of Pennsylvania en de University of California en hef les egeven an de University of Wisconsin, Bryn Mawr College en Indiana University. Shetter hef hum bezigeholden mit de cultuur en talen van de Nederlaanden en de geschiedenis van de taalkunde.

## Bijdrage an Nedersaksische studies
An de Nedersaksische taalkunde hef Shetter bijedreugen mit zien artikel aover 't Zwols, 'Phonemics of the Zwolle Dialect: Synchronic and Diachronic', det in 1958 verscheen in *Language*, 't miest gezaghebbende tiedschrift op 't gebied van de taalwetenschoppen. Dit artikel kwaamp töt stand naodet hum de taalkundige G.G. Kloeke miteneumen had naor Zwolle.

Nao zien pensionering is Shetter hum gaon bezigholden mit contemplatie. Hij is lid van 't Religieus Geneutschop van Vrienden (de quakers).

## Uutegeven warken
*'Phonemics of the Zwolle Dialect: Synchronic and Diachronic', in *Language*, jk. 34, nr. 1
**The Pillars of Society: Six Centuries of Civilization in the Netherlands* (1971)
**Dutch: An Essential Grammar* (mit Esther Ham)
**The Netherlands in Perspective: The Organizations of Society and Environment*
**Introduction to Dutch: A Practical Grammar*
*'Contemporary Explorations in the Culture of the Low Countries' (mit Inge Van der Cruysse, in *Publications of the American Association for Netherlandic Studies*, jk. 9, 1995)
**Some Thoughts on Becoming Eighty-five*
**My Conversation with Sophia* (iUniverse, 2014, ISBN 1491745029, ISBN 9781491745021)

## Bronnen





## Externe Links

* De William Z. Shetter Bloomington Monthly Meeting Papers gehouden in de Friends Historical Library van Swarthmore College
Woodhenge van Zwolle

De **Woodhenge van Zwolle** was een nederzettinge uut de Bronstied die evunnen is op 21 april 1990. De oaverbliefsels van disse nederzettings bint evunnen in die Zwolse wiek Ittersumerbroek. Er leavden zo'n tien töt twintig meansen per ginneraosie. De huzen lagen in kleine gruupies kortbi'j mekare of wieder uut mekare. De boeren die hier leavden, leavden van de akkerbouw en veeteelt, määr de jacht op dieren en de visvangst was niet onbelangrieke.

Uut verkleurings in de grond was of te leiden dät er hier vrogger paalkulen en ofvalkulen waren. Ook bint er onder aandere boederi'jen evunnen met bi'jgebouwen. Een antal van de paalkulen kunt meugelik onderdiel ewest wean van twie cirkels. De deursnede van disse twie cirkels bedrög ongeveer tien meter en zie bint volgens dezelfde principes ebouwd. De twie cirkels liekt op Stonehenge. Tiedens de Midden-Bronstied waren er contacten met Engelaand, wat de geliekenisse kan verklaoren. De cirkels kunt meugelik kalenders ewest wean die belangrieke waren veur de landbouw (zunnewendes). Ook bint er resten evunnen uut et Neolithicum, nämelik pielspietsies van bewärkt vuurstien.

Zo'n 2500 jaor eleden bint de leste bewoners vot egaon op zuuk naor heuger elegen zaandruggen deur meer activiteit van de Iessel.

## Verwiezings
Westerlij

**Westerlij** (Nederlands: *Westerlee*) is n dörp ien gemainte Oldambt ien Nederlaandse provìnzie Grunnen. t Dörp het 1.495 ienwoners (per 1 jannewoari 2019). Westerlij ligt tuzzen de Maiden en Kloosterholt. Van 1811 tot 1821 was Westerlij n zulfstoandege gemainte.

Noam Westerlij verwiest noar zaandrug woarop t dörp baauwd is. Dizze zaandrug schaaidt hier t veengebied van t klaaigebied. Noordelk van t dörp begunt t Oldambt, zudelk Veenkelonien.

t Dörp wordt veur t eerst nuimd ien n olle kloosterkroniek onner t joartel 1230. t Was ien dij tied n parochie dij banden haar mit n klooster bie Kloosterholt. Olle, hervörmde kìrk is ien 1776 vervangen deur n nije kìrk.
Rieksweg

Een **rieksweg** is een weg die volgens et CBS in eigendom, beheer en in onderhold bint bi'j Riekswäterstaot. In 2017 is de umschrieving van een rieksweg veraandert waordeur het antal kilometer rieksweg geliek is an het antal netwärkkilometers rieksweg. In de sprektääl wördt met snelweg väke een rieksweg bedoeld. Zie hoeft echter niet gelieke te wean umdät zowal N- als A- weagen rieksweagen kunt wean.

## Lengte rieksweagen

## Verwiezings
Veur de informatie op disse pagina is gebruuk gemaakt van wegenwiki.nl.
Natura 2000

**Natura 2000** is 'n Europees netwark van beskermde natuursteaden binnen de Europese Unie. Dit netwark is de kern van et beleid van de EU vöär behold en herstel van de verskydenheit van söärten. Natura 2000 is neet allenig ter beskerming van natuursteaden (biotopen), mär is der ouk vöär de beskerming van söärten (en heur habitats).

## Geskydenisse van Natura 2000
De verskydenheid van söärten (biodiversiteit) in Europa gåt al lange tyd achteruut. Beskerming van planten en dieren is dårumme vöär völle Europese regeringen under de andacht. In 2001 is by 'n byeenkomst van de Europese Råd in Göteborg (Sweden) besleuten umme vöär 2010 natuurbeskerming ouk in Europees verband an te pakken. In 2004 is 'n nye lyst van natuursteaden uutebracht, wår in de volgende jåren nog völle natuursteaden by ekommen sint. Doelstelling is det den achteruutgank van söärten planten en dieren in 2020 gestopt is en er so völle mögelijk is hersteld.

De Europese Kommissie hef finansieel byedraagd an belangryke beskermingsmåtregelen van Natura 2000 döär subsidies, so as uut et LIFE+-fonds. Et EU LIFE+-fonds hef tüsken 2007 en 2013 vöär de heyle Europese Unie 'n budget van meyr as 800 miljoon euro vöär natuur- en biodiversiteitsprojekten. Döärby bint er ouk projekten med gode praktijkvöärbeylden in Natura 2000-gebeeden.

## Omvang van et Natura 2000-netwark
Et Natura 2000-netwark is alle natuursteaden by mekaar dee beskermd sind döär de Vögelrichtlijn van 1979 en de Habitatrichtlijn van 1992. Et netwark is in anbouw; nog neet alle lidstaten hebt definitief alle natuursteaden aneweasen. Et Natura 2000-netwark beslög in 2010 wel alle 27 lidstaten van de Europese Unie. An et end van 2013 besteet et uut 27.308 beskermde natuursteaden med 'n totale oppervlak van 1.039.332 km², wårvan 787.767 km² land en 251.565 km² zee. Det is 23% van het totale oppervlak van de EU-landen.

## Gevolgen
In de buurte van nen Natura 2000-gebeed hef et invlood up plannen en gebruuk döär verkeer, landbouw en industrie. Bepålde burenbedryven kunt neet te völle ammoniak de löchte in doon. Ouk müt der neet te völle geluudshinder weasen van wegen en bedryven. Det hangt wal af van de söärten dee beskermd bint in de natuursteaden in de buurte. Wieters bint der ouk kansen vöär rekreasie. De Europese Kommissie hef de Vögelrichtlijn van 1979 en de Habitatrichtlijn van 1992 as wettelijk middel umme te sorgen vöär de beskerming en et behold van Natura 2000-gebeeden. De Natura 2000-gebeeden wurd juridisch beskermd döär de sogenaamde *habitattoets*.

## Natura 2000 in Neaderland
Lyst van Natura 2000-gebeeden in Neaderland

## Uutgånde verwysings

### Europese Unie

* European Commission: Natura 2000

### Neaderland

* Ministerie van Landbouw, Natuur en Voedselkwaliteit: Natura 2000 in Neaderland
* Rijksoverheid: informatie öäver Natura 2000
* Sovon Vögelundersook: vögelgegevens Natura 2000-gebeeden
Navajo (volk)

De **Navajo** (Navajo: *Diné* of *Naabeehó*) bint een inheems Amerikaans volk det vandage de dag leeft in de Amerikaanse staoten Arizona, Colorado, Nei-Mexico en Utah. Op de Cherokee nao vörmt ze de grootste  inheemse groep van Noord-Amerika.

Zo'n beetien de helfte van de Navajo's woont op een groot risservaot (natie), det hum uutstrekt aover de hierveur enuumde staoten. Zowal qua oppervlak as qua inwonersantal is dit 't grootste indianenrisservaot in de Verienigde Staoten. In de natie lig 't gebied det bekend stiet as de Four Corners, waor de vier enuumde staoten bij menare koomt.

Veul Navajo's praot nog 't Navajo as moedertaal. In de maande mit 't Tlingit en wat kleine talen vaalt 't onder de familie van de Na-Denétalen. Naost Navajo praot de mieste Navajo's ok Engels.

De staoten mit 't grootste antal Navajo's bint Arizona (140.000) en Nei-Mexico (110.000).
Schaanze

**Schaanze** of **Nij Schaanze** (Nederlaands: *Bad Nieuweschans*) is n dörp en kuuroord ien gemainte Oldambt ien Nederlaandse provìnzie Grunnen. t Grìnst aan Duutse dailstoat Leegsaksen. Schaanze is mainst oostelk legen stee ien Nederlaand en ook mainst noordelk legen grìnsovergang. Tot 1990 vörmde Nij Schaanze n apaarte gemainte en heurde doarnoa bie gemainte Reiderlaand. Op 1 jannewoari 2019 haar Schaanze 1.345 ienwoners.
Basbeke

**Basbeke** (Nederlaans: *Barsbeek*) is een buurtschop in de gemiente Stienwiekerlaand, in de Nederlaanse perveensie Overiessel.

De buurtschop lig in de Kop van Overiessel, in et oosterd van de perveensiaole weg N331, die plaetselik de Oppenswolle het. Basbeke bestaot uut een lange, mit een fikse bochte lopende weg mit wat verspreide lintbebouwing. De weg lop van Et Klooster tot dichtebi'j et Zwatte Meer.
Baors (gehucht)

**Baors** (Nederlaans: *Baars*) is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel ten noordwesten van Stienwiek en ten oosten van de rieksweg A32.

Ten zuden van Baors viej, tussen de snelweg en de spoorliende Arnhem - Liwwadden, et geologisch monument Wolterholten. Dit bin 143 zwarfstienen an de onverharde weg Wolterholten, op de westelike flaanke van de Woldbarg. Bij de anleg van de A32, die deur de Woldbarg sneed, kwamen der tientallen stienen boven de grond. Daormit hef Riekswaeterstaot et monument emeuken. Verscheiden van de stienen hebben gletsjerkrassen. De stienen bin enummerd en op bodden kuj lezen wat veur stiensoorten of et bin. Naost et geologisch monument lig een heemtuun.

## Verwiezings
Twentehoes

**Twentehoes** is een organisatie veur Twèentse taal en cultuur. 't is een aoverkoepelnd centrum veur organisaties die gaanks bint op 't gebied van de Twèentse taal. Gebieden waorop Twentehoes actief is, bint onder meer streektaalmuziek, streektaal in de zörg en streektaalprojecten veur basisschoelen (waoronder gastlessen, begeleiding bij warkstokken in en aover 't Twèents, en 't tiedschrift Wiesneus).

Twentehoes is een mandielig initiatief van Historisch Centrum Overijssel, Iesselakkedemie en Twentaal/Twenteakademie. 't Hoes wördden in september 2018 lösedaone en huzeert in de bibliotheek van Hengel. De eerste vier jaor kreg 't centrum alle jaoren 40.000 euro van de pervincie Aoveriessel. Der bint twee dieltiedsmitwarkers; wieder bint der vrijwilligers. Projectmitwarker onderwies is Marieke Dannenberg.

## Bronnen
*De Iesselakkedemie aover 't Twentehoes
*Tubantia: 'Nieuw centrum voor streektaal wordt Twente Hoes' (5 september 2018)
Basserveld

**Basserveld** is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel tussen Paosloo en Mari'jenkaampen, kotbi'j de greenze mit de perveensie Frieslaand. De buurtschop lig rond de weg Basserveld en de Boslaan en telt zo'n 40 inwoners.

Mit de Meulehoeke vaalt et Basserveld onder de buurtschop Basse. In de praktijk is de buurtschop ericht op et dorp Stienwiekerwold. Et Basserveld hef gien eigen plaetsnaembodden. De naeme van de buurtschop viej vanof begun 20ste ieuw op kaorten, anvankelik as veldnaeme.

## Verwiezings
Meulehoeke (Oaveriessel)

De **Meulehoeke** is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel, rond de Basserweg tussen Stienwiekerwold en Basse, kotbi'j de greenze mit de perveensie Frieslaand.

Mit et Basserveld vaalt de Meulehoeke onder de buurtschop Basse. In de praktijk is de Meulehoeke op et dorp Stienwiekerwold ericht. De buurtschop hef een haandvol huzen; der bin gien plaetsnaembodden en der is ok gien geliekludende straotnaeme.

## Verwiezings
Martijn Wieling

**Martijn Wieling** (Emmen, 18 meert 1981) is sunds 2018 bi'jzunder heugleraar Nedersaksische en Grönnegse tääl en cultuur an de Rieksuniversiteit Grönning. Hi'j holdt zich ganks met dialectologie en taalverschillen. Daornaost hef e an een bulte wetenskoppelike studies ewärkt. Zien expertises bint articulografie, dialectometrie, statistiek: mixed-effects regressie en statistiek: generalized additive modeling. 

Enkele waarken van hum of waoras hi'j an met ewärkt hef:
**Comparison of Dutch Dialects* (2007)
**A quantitative examination of variation in Dutch Low Saxon morphology* (2009)
**Some further dialectometrical steps* (2010)
**Lexical differences between Tuscan dialects and standard Italian: accounting for geographic and socio-demographic variation using generalized additive mixed modeling* (2014)
**Social, geographical, and lexical influence on Dutch dialect pronunciations* (2014)
**The influence of alcohol on L1 vs. L2 pronunciation* (2019)

## Verwiezings
Moggenbeet (plaats)

**Moggenbeet** is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel tussen Paosloo en Mari'jenkaampen, kotbi'j de greenze mit de perveensie Frieslaand. Moggenbeet lig niet wied van Blokziel of, in de buurte van de N333 tussen Marknesse en Stienwiek, en hef zo'n 25 vaste inwoners. Wat aandere plaetsen in de buurte bin Baarlo, Nederlaand, Scheerwoolde en Wetering.

Een paer historische vermeldings van de naeme bin Mugghenbete (c. 1313), Muggenbete (1384), Muggenbeke (1391 en 1443), Muggenbeet (1467) en Muggenbeeck (1497). De beke de Moggenbeet, die diel uutmaekte van de Stienwieker Ae, stroomt nog altied deur de buurtschop en mondt uut in et vaerwaeter De Riete. In 2015 hef de buurtschop plaetsnaembodden ekregen.

Moggenbeet lig in et Nationaal Park Weerribben-Wieden.

## Verwiezings
Drachenfels (Sövengebärgte)

De **Drachenfels** is 'n 321 meter hoge dode vulkän an de uver van de Rijn, eyne van de seven toppen van et Sövengebargte, tüsken Königswinter en Bad Honnef, in Düütsland. Üp den top van de Drachenfels steyt de ruïne van 'n kasteel med desölfde nåme. Wat leger ståt slot Drachenburg, dee ebouwd is an et end van de 19e eyw.

De barg is 'n middelhoge barg. Döär de legende van Sygfryd, et kasteel en et slot, mär vöäral döär et wytse üütsicht vanaf de ruïne üp de Ryn, is et nu 'n belangryke turistiske plåts.

## Natüürreservaat
De Drachenfels is ene van de oldste natüürreservaten van Düütsland en meskeen ouk van heyl Europa. De Prüsiske Staat hef de alderbastends mooie barg in 1836 anekocht ümme te sorgen det de berg neet wyters würd anetast. Dee gef de berg den status as natüürreservaat. In 1922 werd disse status wettelijk verankerd in 'n polisyverördening. Ümme et historiske belang van de Drachenfels vöär natüürbeskerming is dår in 2002 et museum vöär natüürbeskermingsgeskydenisse ebouwd.

## Sagen
Verskillende sagen düden üp 'n draak in de büürte van Drachenfels. Volgens de bekendste sage hef Sygfryd – de held üüt et Nibelungenlyd – de dwarg Fafnir edood, dee sich in de vorm van 'n draak in 'n grot van disse barg verborg. Döär in et drakenblud te baden, was Sygfryd onkwetsbår ewürdene, mär döär 'n blad üp syne skolder, bleef dee eyne plek kwetsbår.
De Bulte (Stienwiekerlaand)

**De Bulte** is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel ten noorden van Stienwiek en de rieksweg A32, laangs de perveensiaole weg N855 (plaetselik de Iesveense weg enuumd) richting Iesvene. De Bulte lig rond de Bultweg en de Onderduikersweg. Der bin zo'n 80 huzen mit zo'n 200 inwoners.

## Monumenten
Der is een historische butenplaetse, Huze De Bult, die bestaot uut een bescheiden laandhuus in de stijl van et sobere klassicisme van de laete 18de ieuw. Op et dak zit een luudklokke; bi'j et huus heuren een park en een koetshuus. Et huus, de parkanleg en de tuunmure bin rieksmonumenten.

Der is ok een gemientelijk monument, et Jachthuus op Duivenslaagte 1.

## Laandschop
De Bulte lig in een glooiend laandschop mit bossen, ieuwenolde laenen, gröslaenties en een hoogvene-vennegien. Op laandgoed De Eese liggen acht grafheuvels. Bosgebied De Woldbarg ten zuudwesten van de buurtschop stik 25 meter boven et omringende laand uut.

## Verwiezings
Renate Snoeijing

**Renate Snoeijing** (Witteveen, 21 december 1975) is directeur van 't Huus van de Taol, een organisatie veur 't anfietern van de Drèentse taal. In dizze functie volgde ze op 1 september 2019 Jan Germs op.

Snoeijing volgde een opleiding an de Nationale Hogeschool voor Toerisme en Verkeer in Breda en warkte in de verkoop en marketing bij verscheiden bedrieven. Naost Drèents en Nederlaands prat ze Fraans, Engels, Duuts en Spaans.

As directeur van 't Huus van de Taol wil Snoeijing 't Drèents beter op de kaorte zetten en an de man en vrouwe brengen. Daorbij wil ze digitale communicatiemiddels as Facebook, Instagram en LinkedIn inzetten. Ze hef de wens uutespreuken een onlinecursus Drèents an te bieden.

## Rifferenties
Arja Olthof

**Arja Olthof** is streektaalfunctionaris bij 't Huus van de Taol, een organisatie veur 't anfietern van de Drèentse taal. In dizze functie is ze in augustus 2019 begund.

Olthof, een geboren Twentse, verhuusde op heur negende naor Neilaande in Drenthe. Ze woont tegenwoordig in Fluitenbarg en prat zowal Drèents as Twèents. Ze studeerde Duutse taal en cultuur en hef veur de klasse estaone as lerares Duuts.

Bij 't Huus van de Taol is Olthof gaanks mit 't maken en verneien van cursusmateriaal, beantwoordt ze taalvraogen en verdiept ze heur in de geschiedenis en schrieverije in en aover 't Drèents. In 't Dagblad van het Noorden gaf ze an hechter te willen samenwarken mit aandere streektaalorganisaties in Noordoost-Nederlaand, heur te willen richten op Drèents in 't middelbaar onderwies en mit digitaal lesmateriaal bezig te willen.

## Rifferenties